Most itt vagy: Főoldal / Mit eszik a vegagyerek / Mit eszik a vegagyerek?
2020-06-07 | Szerző: Zizi 6 hozzászólás
Jó sok képet hoztam most nektek. Írhattam volna még a címhez, hogy Mit eszik a vegagyerek (karantén idején)? De ugye már nincsen karantén, viszont az ételekről készült fotók és persze az ételek is még mind karantén idején készültek. Mivel mindannyian itthon voltunk és mindennap főztem, ezért sok ételt lefotóztam és bőven van mit megosztanom. 🙂
Van olyan a képek között, amit Ádám fotózott, ugyanis szeretettel másolja anyát a food styling és a fotózás terén (is). Ezt külön feltüntettem a kép alatt, így láthatjátok, hogy a gyermek mit alkotott. A mindennapi sok főzés során kicsit befásultam, ugyanis eltolódtak a napjaink karantén alatt, későbbi reggeli későbbi ebédet eredményezett és több napon villámgyorsan kellett valamit összedobnom, amikor már mindenki nagyon éhes volt. Sokszor nyúlok már meglévő ételekhez, így kevesebb idő jut kreatívkodásra a konyhában, amikor valami újat alkothatok.
Minden étel vegán, többségük gluténmentes is (ezt külön feltüntetem). Jó inspirálódást!
Újra a családi menübe felvett étel – citromkrémes penne pirított cukkini kockákkal -, ugyanis ez egy nagyon régi recept a blogomon vegetáriánus formában, de most persze vegán ételt faragtam belőle. A receptet megtaláljátok az Instagram oldalamon, itt.
Sóska mártás (sóska a saját kertünkből) tepsiben sült burgonyával, sárgarépával és gabonafasírt
Paradicsomos fehérbab párolt brokkolival (plusz egy kis maradék sült karfiollal) és jázminrizzsel (amiben van vörösrizs is) (gluténmentes)
Kuszkusszal töltött sült cukkini – Digu, a kék dinó is megcsodálta ezt az ebédet, de ő kapott valami mást…
Digu egy tál zöldet kapott (food styling by Ádám) 🙂
Fusilli paradicsomos zöldséges szósszal
Pattogtattunk kukoricát is egyik délután uzsira! (gluténmentes)
Fokhagymás pirított tofu édesburgonyapürével, sült brokkolival és pirított szezámmagos joghurt szósszal (gluténmentes)
Villámgyors zöldséges csicseriborsós curry jázminrizzsel (gluténmentes)
Párolt fokhagymás zöldspárga, édesburgonya fasírt, jázminrizzsel és a fenti zöldséges csicseriborsós curry maradékával
Tepsiben sült paprikás karfiol és tofu rizzsel és salátával (gluténmentes)
Spárgás quiche salátával
Ádikám maradék spárgából egyik ebéd előtt készített magának egy fokhagymás pirított spárgát, ő stylingolta és fotózta le az ételt! 🙂 (gluténmentes)
Készített egy közeli fotót is az ételről! Ugye milyen guszta? Chilipehellyel is megszórta!
Paradicsomos kókusztejszínes rizstészta pirított zöldségekkel (gomba, zöldbab, kápia paprika) (gluténmentes)
Paprikás krumpli pirított (főtt) tarhonyával, savanyú uborka, cékla (retro tányéralátét, ami még az enyém és az öcsémé volt gyerekkorunkban)
Ádi reggeli találmánya: tejbe zab almával (növényi tejbe szórt zabpehely), ő is stylingolta és fotózta az ételt
Vöröslencse fasírt rizzsel, salátával (a fasírt elkészítését videóra vettük, megnézhetitek itt) (gluténmentes)
Néha ilyen is belefér ebéd után: egy szelet meggyes pite, két kocka bio étcsoki és babakávé (cikóra kávé rizstejjel)
Citromos zöldspárga krémleves + gyerekek által készített saláta, amit a második fogáshoz ettünk (lásd következő fotót) (gluténmentes)
Tepsiben sült rozmaringos burgonya, fokhagymás pirított tofu, gyerekek által készített saláta és egy kevés maradék paradicsomszósz (gluténmentes)
Kapros vajbab főzelék sült zöldséggolyókkal (IKEA zöldséggolyók)
Vöröslencse curry kókuszos barnarizzsel (recept itt) (gluténmentes)
Kategória: Mit eszik a vegagyerek
« Csokoládés banánkenyér dióval (laktózmentes, vegán)
Marinált sült tofu kókuszos rizzsel (laktózmentes, gluténmentes, vegán) »
Erdélyi Zoltánné mondta
2020-06-07 at 15:21
Köszi és őszinte gratuláció ehhez a sok finomsághoz. Ilyen komoly segítséggel nekem is könnyebben menne a főzés.
Dicséret a gyerekeknek!!!
2020-06-07 at 21:26
Köszönöm a visszajelzésedet, Ibolya! 🙂
2020-06-07 at 21:53
Köszönöm szépen,hogy mindig megosztod a recepteket melyekből nagyon sok ötletet és motiválást nyújtasz!Kîvánom,hogy jó tapasztalatokat,örömet éljenek át a gyermekeid a főzés és az egészséges életben 🙂
2020-06-08 at 07:58
2020-06-09 at 03:56
Zizi, a soskakremet hogy keszited? Nagyon gusztinak tunik a kepen.
2020-06-09 at 07:42
Hiszed vagy nem, a Horváth Ilona szakácskönyv az alap. 🙂 Fokhagymával, kevés vízzel megpárolom, aztán lisztes vegán joghurtos habarással és még plusz vízzel felöntöm. Sózom és így főzöm még pár percig. Jó savanyú, de én imádom (a család többi tagja is)!